OpenLLM-France/wikimedia huggingface dataset:
# Nàssir-ad-Dawla ibn Hamdan

Nàssir-ad-Dawla ibn Hamdan —àrab: ناصر الدولة بن حمدان, Nāṣir ad-Dawla b. Ḥamdān— fou un emir i visir fatimita que va arribar a exercir el poder a Egipte. Era descendent dels hamdànides.
El 1062 les milícies sudaneses de la regent foren derrotades per les tropes turques i amazigues unides sota el comandament de Nasir al-Dawla ibn Hamdan, governador de Damasc. Els derrotats foren expulsats cap al Said (Alt Egipte) però fins al 1067 les lluites van seguir; en aquest darrer any finalment els negres van poder ser rebutjats definitivament al sud. Però el Said va haver de patir els seus saquejos.
D'altra banda Nasir al-Dawla es va enfrontar amb els turcs i fou derrotat per una tropa manada pel mateix califa personalment (1068/1069). El derrotat va cridar en ajut al seljúcida Alp Arslan però abans de rebre cap suport va aconseguir restaurar la seva autoritat al Caire i al Delta del Nil amb el suport dels àrabs i els amazics Lawata; el califa al-Mústansir es va haver d'acontentar amb una pensió de 100 dinars al mes.
Nasir al-Dawla va agafar el títol de Sultan al-Dawla i va intentar restablir la khutba en nom del califa abbàssida. El 1069 les ciutats santes de Medina i la Meca van reconèixer altre cop al califa abbàssida abandonant al fatimita. Les devastacions de les tropes arreu del país havien aturat l'agricultura tot i que les crescudes del Nil foren bones, la fam va assolar al país i va durar del 1067 al 1072, cada cop més desastrosa. Fins i tot la família del califa i molta població civil, es va refugiar a Síria o a l'Iraq. Els palaus reials havien estat saquejats i Fustat va ser saquejada dues vegades i incendiada per Nasir al-Dawla.
El març de 1073 va morir assassinat amb tots els membres de la seva facció, per la facció turca rival dirigida per Ildeguz, que va tractar millor al califa.

## Referències

* A History of Egypt in the Middle Ages, 1901, per S. Lane-Poole
* A short history of the Fatimid Khalifate, Londres 1923, per De Lacy O'Leary
# Artrolicòsids

Els artrolicòsids (Arthrolycosidae) són una primitiva família extinta d'aranyes mesoteles, amb una semblança superficial amb els licòsids, que van viure en el Carbonífer.

## Referències

* ↑ ; Penney, D.; Jekel, D.«A summary list of fossil spiders and their relatives». World Spider Catalog. Natural History Museum Bern, 2015. [Consulta: 18 març 2016].
* ↑ Selden, P.A. «First fossil mesothele spider from the Carboniferous of France». Revue suisse de Zoologie, hors série, 1996, p. 585–596 [Consulta: 18 març 2016].
# Artrodirs

Els artrodirs (Arthrodira) són un ordre de peixos cuirassats extints pertanyent a la classe dels placoderms, la qual predominà al període Devonià i s'extingí a finals d'aquest, sobrevivint uns 50 milions d'anys i habitant a molts nínxols ecològics marins.

## Referències

* ↑ Palaeos. «The Arthrodires -- Introduction» (en anglès). Arxivat de l'original el 2006-01-01. [Consulta: 24 novembre].

## Vegeu també

* Placoderms
# Art sumptuari

Art sumptuari és l'art decoratiu que empra materials luxosos. S'aplica a les arts decoratives realitzades amb materials preciosos com l'or, la plata, o joies.

## Referències

* ↑ Art sumptuari. Gran enciclopèdia catalana

## Vegeu també

* Arts decoratives
* Riquesa, abundància d'objectes i els diners per a potencialment obtenir objectes
* The Theory of the Leisure Class, tractat d'economia escrit per Thorstein Veblen que és una crítica del consum conspicu
* Museu Nacional de Ceràmica i de les Arts Sumptuàries «González Martí»

## Enllaços externs

* Suntuario Definición.de (castellà)
* La metamorfosis del mercado de lujo Arxivat 2018-05-22 a Wayback Machine.. Knowledge Wharton (castellà)
# Orbital ATK

Orbital ATK Inc. és una empresa aeroespacial i de defensa estatunidenca. Es va formar el 2015 a partir de la fusió d'Orbital Sciences Corporation i part d'Alliant Techsystems. Orbital ATK dissenya, construeix i lliura sistemes relacionats amb l'espai, la defensa i l'aviació a clients de tot el món tant com a contractista principal com a proveïdor mercant. Compta amb una plantilla d'aproximadament 12.000 empleats dedicats a l'aviació aeroespacial i la defensa, que inclou prop de 4.000 enginyers i científics; 7.000 especialistes en fabricació i operacions; i 1.000 de personal de gestió i administració.

## Referències

* ↑ «Company Overview». Arxivat de l'original el 5 de juliol 2017. [Consulta: 25 febrer 2017].

## Enllaços externs

* Lloc web d'Orbital ATK
# Coll d'Arques (Navès)

* Aquest article tracta sobre la collada de Navès. Vegeu-ne altres significats a «Coll d'Arques».
El Coll d'Arques és una collada de la Vall de Lord (Solsonès) situada a 1.241,6 metres d'altitud situada al municipi de Navès (Solsonès).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Snow White (pel·lícula de 1902)

Snow White és una pel·lícula muda creada el 1902 per Siegmund Lubin. Fou la primera pel·lícula en adaptar el conte de La Blancaneu i els set nans dels germans Grimm.

## Referències

* ↑ Gaunson, Stephen «Lost adaptations: piracy, ‘Rip Offs', and the Australian Copyright Act 1905». Historical Journal of Film, Radio and Television, 37, 2, 09-03-2016, pàg. 167. DOI: 10.1080/01439685.2016.1157288.
* ↑ Zipes, Jack. The Enchanted Screen: The Unknown History of Fairy-Tale Films. Routledge, 2011, p. 117. ISBN 0-203-92749-4.
* ↑ «Snow White's Strange Cinematic History». The Atlantic, 29-03-2012 [Consulta: 6 maig 2018].
# Èldar

Èldar és una raça fictícia creada per J. R. R. Tolkien al seu legendarium.
Èldar és el plural d'elda, que en quenya significa «poble dels estels».

## Història

Es donà aquest nom als elfs que emprengueren la Gran Marxa dels Elfs: els Vànyar, els Nóldor i els Teleri (tot i que originàriament el terme abastava tots els elfs).
Foren convidats a deixar Cuiviénen, lloc on nasqueren, i a viatjar cap a Aman pel Vala Oromë. N'hi hagué alguns que es desviaren abans d'arribar a Beleríand, a aquests se'ls conegué com els Nóldor. Un cop a Beleríand Ulmo remolcà els Vànyar i els Nóldor fins a Aman, demorant-se els Teleri. Temps més tard, alguns Teleri continuaren el camí dels seus germans i un cop a Aman visqueren, primer a Tol Eressëa, i després a Alqualondë. Els Teleri es quedaren definitivament a Beleríand i foren coneguts com els Síndar.
Els Vànyar visqueren a Vàlinor, els Teleri a Eldamar i els Nóldor, a causa del jurament de Fèanor, emigraren novament a la Terra Mitjana.
# Amarginops platus

Amarginops platus és una espècie de peix de la família dels claroteids i de l'ordre dels siluriformes.

## Morfologia

* Els mascles poden assolir 17 cm de longitud total.
* Té ulls subcutanis.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: República Democràtica del Congo.

## Referències

* ↑ Hardman, M., 2008. A new species of catfish genus Chrysichthys from Lake Tanganyika (Siluriformes: Claroteidae). Copeia 1:43-56.
* 1 2 3 FishBase (anglès)
* ↑ Risch, L.M., 1986. Bagridae. p. 2-35. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Geerinckx, T., L. Risch, E. J. Vreven, D. Adriaens I G. G. Teugels, 2007: Claroteidae (pp. 587-629). A: The Fresh and Brackish Water Fishes of Lower Guinea, West-Central Africa. Vol. 1. (Stiassny et al., 2007).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Mo, T., 1991. Anatomy, relationships and systematics of the Bagridae (Teleostei: Siluroidei) with a hypothesis of siluroid phylogeny. Koeltz Scientific Books, Koenigstein, Theses Zoologicae 17. 216 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Risch, L.M., 2003. Claroteidae. p. 60-96. A: C. Lévêque, D. Paugy i G.G. Teugels (eds.) Faune des poissons d'eaux douce et saumâtres de l'Afrique de l'Ouest, Vol. 2. Coll. Faune et Flore tropicales 40. Musée Royal de l'Afrique Centrale, Tervuren, Bèlgica, Museum National d'Histoire Naturalle, París, França i Institut de Recherche pour le Développement, París, França. 815 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Psychoda subquadrilobata

Psychoda subquadrilobata és una espècie d'insecte dípter pertanyent a la família dels psicòdids que es troba a Àsia: Taiwan i les illes Filipines (Luzon i Mindanao).

## Referències

* ↑ uBio (anglès)
* 1 2 Tokunaga, M., 1957. Moth-Flies from Formosa (Psychodidae, Diptera). Scientific Reports of the Saikyo University. Agriculture. 9:53-77.
* 1 2 Catalogue of Life (anglès)
* ↑ uBio (anglès)
* ↑ Catalogue of Life in Taiwan (anglès) i (xinès)
* ↑ Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. Arxivat 2016-03-03 a Wayback Machine.
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Gai Antoni Híbrida

Gai Antoni (en llatí: Gaius Antonius M. f. C. n.) anomenat Híbrida (llatí: Hybrida, 'híbrid') perquè era, segons Plini, homo semiferus, un home monstruós. Hibrida també significa mestís, de sang mesclada, de pares de diferent condició social.
Va ser amic de Catilina i saquejador de Macedònia. Era el segon fill d'Antoni l'orador i oncle de Marc Antoni el triumvir. Va florir els dos primers terços del segle i aC. Formava part de la gens Antònia.
Va acompanyar a Sul·la a la guerra contra Mitridates VI Eupator del Pont i a la tornada de Sul·la a Roma l'any 83 aC, es va quedar a Grècia amb part de l'exèrcit i va saquejar el país. Juli Cèsar el va acusar d'haver oprimit Grècia (76 aC). L'any 70 aC va ser expulsat del Senat pels censors, però aviat va ser readmès.
Va exercir la magistratura d'edil amb una reconeguda esplendor. Després va ser pretor (65 aC) i cònsol (63 aC) juntament amb Ciceró. Va participar molt probablement a la conspiració de Catilina. Ciceró el va guanyar al seu bàndol quan li va prometre el proconsolat de Macedònia on podia obtenir més botí que a la Gàl·lia, i a canvi va haver d'aixecar un exèrcit contra Catilina. Però el dia del combat, com que no volia enfrontar-se al seu amic Catilina, va deixar el comandament al seu llegat Marc Petrei.
Després de la guerra, l'any 62 aC va anar a Macedònia, que va barrejar de manera tan vergonyosa que el Senat el va cridar el 61 aC. Ciceró el va defensar, cosa que va fer pensar que els dos homes estaven d'acord i fins i tot que s'havien de repartir el botí.
L'any 60 aC Gai Antoni va ser substituït a Macedònia per Octavi, el pare del futur emperador August, i quan va tornar a Roma va ser acusat altra vegada pel saqueig de Macedònia. I a més a més va ser acusat també de participar en la conspiració de Catilina. Ciceró el va tornar a defensar l'any 59 aC, però va ser condemnat i es va retirar a Cefal·lènia, que va considerar una possessió personal i fins i tot va començar a construir una ciutat.
Probablement Cèsar el va fer tornar de l'exili cap a Roma, abans del 44 aC, car aquell any ja era a la ciutat. Va ser censor el 42 aC, juntament amb Publi Sulpici Rufus.

## Referències

* Smith, William (editor). A Dictionary of Greek and Roman Biography and Mythology (en anglès), 1870, pàg. 214a (v. 1).
# Àtica (desambiguació)

* No s'ha de confondre amb Attica.
«Àtica» té aquests significats:
* Perifèria d'Àtica, regió històrica i una perifèria de la Grècia actual que té per capital la ciutat d'Atenes
* Àtica de Roma, filla de Constança
* Pompònia Àtica, filla de Tit Pomponi Àtic
* Antiga comèdia àtica, comèdia grega
* Tragèdia àtica, tipus de tragèdia al segle v aC, a l'antiga Grècia
* Ceràmica àtica, producció de ceràmica de la regió de l'Àtica amb centre a l'antiga Atenes
* Numeració àtica, numeració utilitzada a l'antiga Grècia possiblement des del segle VII aC
# Àtica Occidental

L'Àtica Occidental (en grec: Περιφερειακή ενότητα Δυτικής Αττικής) és una unitat perifèrica de Grècia que forma part de la perifèria d'Àtica.

## Divisió

La unitat perifèrica d'Àtica Occidental es va crear el 2011 com a reconversió de l'antiga prefectura d'Àtica Occidental, com a part de les reformes del pla Cal·lícrates. Se subdivideix en 5 municipis (en parèntesi el número de referència del mapa):
* Asprópirgos (2)
* Eleusis (1)
* Filí (5)
* Mandra-Idíl·lia (3)
* Mègara (4)

## Vegeu també

* Unitats perifèriques de Grècia
* Prefectures de Grècia
* Àtica Oriental

## Referències

* ↑ «Text complet del pla Cal·lícrates» (en grec). Butlletí Oficial de Grècia, 11-08-2010. Arxivat de l'original el 2017-04-27. [Consulta: 4 gener 2014].
# Ángel Lafita Castillo

Ángel Lafita Castillo (Saragossa, 7 d'agost de 1984) és un futbolista professional aragonès, que ocupa la posició de centrecampista, actualment a l'Al-Jazira SC Abu Dhabi.
És nebot de l'exfutbolista internacional Francisco Javier Pérez Villarroya, que va jugar al Deportivo de La Corunya i al Reial Madrid, entre d'altres. El seu pare i el seu germà també han estat futbolistes, però militant en equips aragonesos.

## Trajectòria

Format al planter del Reial Saragossa, hi destaca amb el filial B la temporada 04/05, que possibilita el seu debut amb el primer planter el 25 d'agost de 2005, davant l'Atlètic de Madrid. Es consolida la temporada 06/07, en la qual ajuda a la classificació del seu equip per a la Copa de la UEFA.
L'agost de 2007 és cedit al Deportivo de La Corunya, amb una opció de compra al final de la temporada. Esta clàusula és activada al final de la campanya 07/08, per 2 milions d'euros. A la temporada 08/09 comença amb problemes físics. Hi retorna als terrenys de joc a l'octubre, marcant tres gols en set partits.
Al mes de juliol de 2009, el Reial Saragossa, acabat de pujar a Primera, va pagar la suma requerida per recomprar el jugador. El Deportivo, però, no hi estava d'acord, al·legant que s'havia arribat a un acord major (3,5 milions d'euros). El migcampista comença la temporada amb el Deportivo, però al setembre, la Lliga de Futbol Professional reconeix la raó del conjunt aragonès.

## Referències

* ↑ El Deportivo paga l'opció de compra por Lafita (Deportivo pays buying option for Lafita) Arxivat 2008-10-19 a Wayback Machine. (castellà)
* ↑ Lafita ruled out of Depor's Croatia trip
* ↑ Lafita vuelve al Real Zaragoza rodeado de polémica Arxivat 2012-02-24 a Wayback Machine. (castellà)

## Enllaços externs

* Fitxa del jugador
* Fitxa del jugador a ESPN
# Çandarli Halil Paixà

Çandarli Halil Paixà (en turc Çandarlı Halil Paşa, pronunciat Txandarli Khalil Paixà) (mort 1453) fou gran visir otomà, fill gran del gran visir Çandarli Ibrahim Paixà.
Va ser nomenat gran visir per Murat II el 1443 quan era kadiasker. Va ser partidari d'una treva per evitar una croada occidental contra els otomans i principal negociador a les converses acabades en el tractat d'Edirne de 12 de juny de 1444.
Quan després de la batalla de Jalowaz Murat II va abdicar en el seu jove fill Mehmet II (de 13 anys), va restar gran visir d'aquest i fou per Khalil que Murat fou cridat el setembre de 1444 per dirigir l'exèrcit contra els invasors mentre ell va restar a Edirne amb el jove sultà i Murat II va obtenir la victòria de Varna. Fidel a Murat, el 1446, a causa d'una revolta dels geníssers que potser va fomentar ell mateix, va cridar a aquest sultà el qual va recuperar el tron, que va conservar fins a la seva mort el 1451; llavors va fer venir a Mehmed II des d'Edirne i va conservar el càrrec però el sultà li guardava rancúnia pel que havia passat; després d'un atac karamànida va negociar la pau amb aquestos però va despatxar a l'ambaixador romà d'Orient que volia negociar un augment del pagament que es feia a l'imperi per retenir presoner al príncep Orkhan.
Khalil buscava la pau en tots els fronts i el trencament amb els romans d'Orient per aconseguir la conquesta de Constantinoble. Aquestos èxits diplomàtics foren reconeguts pel sultà que li va donar terres a Plovdiv o Filibe el setembre de 1451. Però després es va oposar al setge de Constantinoble. Finalment aquesta fou ocupada el 20 de maig de 1453 i en endavant van triomfar les tesis del partit de la guerra dirigit per Zaganos Mehmed Pasha.
Mehmet II el va acusar llavors de col·laborar amb els romans d'Orient i el va fer arrestar (30 de maig) i enviat a Edirne on fou executat el juny de 1453. Fou el primer gran visir que va morir executat. El va succeir Mahmut Paixà Angelovitx.

## Bibliografia

* F. Taeschner i P. Wittek, Die Vezirfamilie der Gandarlyzade (14/15 Jhdt) un ihre Denkmäler, 1929
Gran visir otomà :
# Çandarli Alí Paixà

Çandarli Alí Paixà o Ali Paşa Čandarlizade, en turc modern Çandarlı Ali Paşa (mort el 1407), fou gran visir otomà. Fou cadi i després cadi-l-saker (funcions que el seu pare també havia exercit); ocupant aquestes darreres funcions fou nomenat visir (de fet gran visir), segurament després de la mort del seu pare el 1387 i va ocupar el càrrec sota els governs dels sultans Murat I (del 1387 al 1389) i després sota Baiazet I (1389-1402) i sota el pretendent Sulayman (1402-1406). Fou el creador de cos imperials dels ič-oghlan, el patges reials.
El 1388 va dirigir una expedició contra l'emir de Karaman, Ali Bey. Després va anar als Balcans, i a Bulgària va fer una magnífica campanya que va portar a conquesta de nombroses fortaleses entre les quals cal esmentar a Pravad, Tirnovo i Sehirköyü (entre d'altres). Després va derrotar els serbis en la important batalla de Kosovo Polje el 20 de juny de 1389. Durant la batalla el sultà Murat I va morir a mans de Miloš Obilić, un noble serbi que havia jurat que la seva espasa seria la que mataria al sultà. El seu successor Baiazet I el va nomenar gran visir sense deixar de ser visir, acumulant els dos càrrecs (cap de l'administració de finances i comandant en cap de l'exèrcit).
Ali Pasha i Baiazet van fer diverses campanyes a Grècia i Bòsnia; Ali va participar en el setge de Constantinoble iniciat el 1391 que es va haver d'aixecar quan es va produir l'expedició de Tamerlà a Anatòlia. L'estiu del 1402 en la batalla d'Ankara, Baiazet I fou fet presoner per Tamerlà. Ali Pasha va poder salvar el príncep hereu Sulayman que va portar a Brusa i després a Adrianòpolis (Edirne). Del 1402 al 1407 Ali Pasha va ser gran visir de Sulayman (conegut per Solimà Çelebi o Čelebi) i va obtenir pel seu sobirà el domini dels territoris entre Ankara i la mar Egea.
Ali Pasha va morir el 1407 i fou enterrat a İzniq (Nicea). Solimà Čelebi fou eliminat el 1410 per Mehmed Čelebi (Mehmet I). Un barri, una mesquita i un convent de Brusa conserven el seu nom.

## Bibliografia

* J. Von Hammer, Histoire de l'Empire Ottoman
Gran visir otomà :
# Žiar nad Hronom

Žiar nad Hronom és una ciutat d'Eslovàquia. Es troba a la regió de Banská Bystrica, és capital del districte de Žiar nad Hronom.

## Història

La primera menció escrita de la vila es remunta al 1075.

## Ciutats agermanades

* Svitavy, República Txeca
# Åke Johansson

Åke Johansson (Norrköping Matteus church parish, 19 de març de 1928 - Norrköping Matteus church parish, 21 de desembre de 2014), conegut com a Bajdoff, fou un futbolista suec de la dècada de 1950.
Fou 53 cops internacional amb la selecció sueca amb la qual participà en la Copa del Món de Futbol de 1958.
Pel que fa a clubs, defensà els colors de IFK Norrköping

## Referències

* ↑ «"Bajdoff" Johansson död efter tids sjukdom | Landslaget | Expressen». expressen.se. [Consulta: 25 octubre 2015].
* ↑ More about Åke Johansson by Tomas Junglander(Swedish)
* ↑ Åke Johansson a National-Football-Teams.com (anglès)
* ↑ 1957: Bajdoff Johansson, IFK Norrköping, aftonbladet.se, retrieved 2013-06-11 (Swedish)
* ↑ Sweden - Footballer of the Year (Guldbollen), RSSSF.com, retrieved 2013-06-11.
# Åke Munthe

Helge Åke Rudolf W:son Munthe (Jönköping, 7 d'agost de 1859 - Danderyd, Estocolm, 29 de gener de 1933) fou un romanista suec, que va publicar diversos llibres i articles de tema hispànic, particularment sobre l'asturià. Va ser també director de l'institut de comerç Frans Schartau.
Després de fer estudis a les universitats d'Uppsala, Madrid i París, Munthe es va doctorar el 1887 amb la tesi Anteckningar om folkmalet i en trakt af vestra Asturien; els materials per a aquesta tesi els havia recollit sobretot en un viatge fet el 1886 a Cangas del Narcea, que també li forní materials per a una publicació sobre el folklore d'Astúries: Folkpoesi från Asturien (1889; "Poesia popular d'Astúries"). Mantingué una relació d'amistat amb Braulio Vigón, que li proporcionà informacions complementàries per a la seva tesi.
Munthe va ser professor associat d'espanyol i portuguès a la Universitat. De 1890 a 1925 va ser el director de l'Institut de comerç Franz Schartau (Frans Schartaus Praktiska Handelsinstitut) a Estocolm. A més de temes asturians, va publicar també sobre l'espanyol: Kortfattad spansk språklära (3a edició, 1929) i diversos articles de revistes, entre d'altres els publicats a Studier i modern språkvetenskap, revista de la Nyfilologiska sällskapet (Associació de la Nova Filologia) de la qual Munthe va ser un dels fundadors el 1896 i president fins a 1916. Munthe també va publicar sobre llengua sueca Språk och stil i Nysvenska studier i sobre temes econòmics i comercials.
Així mateix va traduir diverses obres de teatre espanyoles al suec; obres del Premi Nobel José Echegaray y Eizaguirre o de Vital Aza ("El sombrero de copa", "Domarens hatt", estrenada el desembre de 1912 al Strindbergs Intima Teater).

## Referències

* ↑ "W:son" indica la filiació paterna "Wilhelmsson"
* ↑ Vegeu les informacions citades als enllaços externs
* ↑ Vegeu Anotaciones..., nota 24, p. 20

## Publicacions d'Åke Munthe

* Anteckningar om folkmalet i en trakt af vestra Asturien (tesi; 1887)
** Anotaciones sobre el habla popular de una zona del occidente de Asturias. Uviéu: Biblioteca de Filoloxía asturiana, 1987 [traducció a l'espanyol de Anteckningar om folkmalet i en trakt af vestra Asturien, amb motiu del centenari de la publicació]
* Folkpoesi från Asturien (1889)
** Poesía popular de Asturias. Gijón: Museu del Pueblo d'Asturies, 2014. Traducció de Juaco López Álvarez i Jesús Suárez López
* "Romance de la tierra. Chanson populaire asturienne" en Recueil de mémoires philologiques presenté a M. Gaston Paris par ses élèves suédois (1889)
* Kortfattad spansk språklära [Gramàtica breu espanyola] (1919)
* Spansk läsebok [llibre de lectura per a l'ensenyament de l'espanyol] (1920).

## Enllaços externs

* Record de la visita de Munthe el 1886 a Cangas del Narcea; amb una biografia i una foto
* Notícia de la col·locació d'una placa en homenatge a Cangas del Narcea
* Notícia de l'homenatge el 2012
* Svensk biografisk handbok
* fotografia (cal fer la cerca per persona)